CELEX: 62015CN0478
Language: hr
Date: 2015-09-08 00:00:00
Title: Predmet C-478/15: Zahtjev za prethodnu odluku koji je 8. rujna 2015. uputio Finanzgericht Baden-Württemberg (Njemačka) – Peter Radgen, Lilian Radgen protiv Finanzamta Ettlingen

18.1.2016   
            
            
               HR
            
            
               Službeni list Europske unije
            
            
               C 16/14
            
         Zahtjev za prethodnu odluku koji je 8. rujna 2015. uputio Finanzgericht Baden-Württemberg (Njemačka) – Peter Radgen, Lilian Radgen protiv Finanzamta Ettlingen
   (Predmet C-478/15)
   (2016/C 016/16)
   Jezik postupka: njemački
   
      Sud koji je uputio zahtjev
   
   Finanzgericht Baden-Württemberg
   
      Stranke glavnog postupka
   
   
      Tužitelji: Peter Radgen, Lilian Radgen
   
      Tuženik: Finanzamt Ettlingen
   
      Prethodno pitanje
   
   Treba li odredbe Sporazuma između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba od 21. lipnja 1999. (SL 2002 L 114, str. 6.) (SL, posebno izdanje na hrvatskom jeziku, poglavlje 11., svezak 60., str. 8.), a osobito njegovu preambulu, članke 1., 2., 4., 11., 16., 21. i Prilog I. članke 7., 9. i 15. tumačiti na način da se protive pravilu države članice prema kojem se državljaninu koji je neograničeni porezni obveznik u toj državi odbije porezni odbitak jer isti nije uslijedio u službi ili po nalogu pravne osobe javnoga prava koja ima sjedište u državi članici Europske unije ili državi na koju se primjenjuje Sporazum o europskom gospodarskom prostoru, nego u službi ili po nalogu pravne osobe javnoga prava koja ima sjedište na državnom području Švicarske konfederacije?